Független filmes voltam, így kerültem kapcsolatba
George Lucasszal,
így aztán végigkövettem, ahogy ez az egész létrejött.
Nagyon inspiráló, ahogy indult: Egy srác ül az íróasztalánál, és ebből
megszületik a Csillagok háborúja.
Lucasfilm Ltd. 1973. május.
Ez a teljesen egyedi történés aztán elindít egy láncreakciót.
Félelmetes látni, hogy
a karakter, amelyik épp csak feltűnt A birodalom visszavágban,
egy sorozaton át kitart, sőt, mindenben
előkerül, amit Jon és Dave csinált.
Elképesztő belegondolni, hogy ezt egyetlen ember indította el.
Az meg a mi dolgunk, hogy becsben tartsuk az összes Star Warsalkotást.
JON FAVREAU ALKOTÓ
Azokra a filmekre gondolok,
amiken felnőttem, a Kibővített Univerzumot
és még másokat, amik a kánont megteremtették.
Úgyhogy amikor egy történeten vagy egy karakteren dolgozunk,
alaposan, minden oldalról megvizsgáljuk, hogy lássuk,
később milyen jelentősége lesz.
Itt már vannak fénykard dobozok, és
Ahsokának is lesz a Klónok háborújában.
Szóval, talán csak kinyitja.
-és kiveszi. -Így?
Nagyon menő.
Ezeknek szerepük van abban,
DAVE FILONI RENDEZŐ
amiért Jonnal egy nagy, összefüggő galaxisként gondolunk az egészre.
Ez a Star Wars lényege. Az összes történet összeér.
Az elején az ötlet, hogy valaki mandalóri páncélt viseljen,
a Boba Fettből jött.
És A mandalóriban ez egy új karakterrel,
új háttérrel, más fegyverrel,
sokkal nagyobb
kreatív mozgásteret adott.
Olyan, mint egy kard, amire így ráteszed a kezed.
Ez az, amit mi...
-Ez az, amit átvettünk. -Igen.
És végül ez lett Boba Fett imidzse, amiből
az egész felépült.
Boba Fett egy név nélküli karakter volt.
Magányos harcos volt a gyerekkoromból.
Nem ismertük az arcát, nem tudtuk, ki ő.
Mindig utaltak rá a Legendákban, és voltak homályos történetek,
amikből kiderült róla valami. Szóval elég nagy meglepetés volt,
amikor kijöttek az előzményfilmek, és kiderült,
hogy ő a fejvadász Jango Fett klónja.
Ez teljesen új információ volt.
Beköltözünk az aszteroidamezőbe,
és lesz pár meglepetésünk a számára.
Ez egy olyan kapcsolódás,
ami éveken át, a Star Wars minden részén végigvonult.
És most koncentráltan tudjuk megmutatni.
Szóval amikor behoztuk Boba Fettet,
nagyon élveztük és ebből jött az ötlet,
hogy beszéljünk a Disney Plusszal, Kathyvel,
és a többiekkel a Lucas Filmnél, hogy látják-e a potenciált
egy esetleges sorozatra.
A tűzfénynél a harcos segíti Boba Fettet
és miután a fegyveren elvégzi az utolsó simításokat,
felemeli a gaffibotját.
Profetikus mozdulattal megforgatja,
majd a két kezével megtartja a combjai között.
A csillagokra emeli a tekintetét, és ahogy átalakult,
körvonalai kirajzolódnak az elhagyott bolygó izzó horizontján.
Új ember született.
Már nincs egyedül.
A törzshöz tartozik.
Oké. Megyek a sminkbe. Ott találkozunk.
Amikor George először beszélt Boba Fettről,
azzal kezdte: "Beválogattam ezt a fantasztikus színészt Új-Zélandról,
Temuera Morrisont, hogy ő játssza Jango Fettet."
Azt mondta, ha valaha meg akarom csinálni a Boba Fettet, őt hívjam Boba szerepére,
mert kiugróan jó színész.
Boba volt az egyetlen, akinek sikerült elkapni Han Solot.
És ez hozta meg számára a hírnevet.
Az, hogy titokzatos volt, és hogy nem tűnt fel gyakran,
az előnyünkre vált.
Hogy most megmutathassunk belőle valamit.
Hogy ízelítőt kapjanak a rajongók, mire lehet képes.
Nekem csak az volt a fontos, hogy megkapjam
az epizódokat A mandalóri 2. évadában.
Hogy keményen dolgozzak és a lehető legjobb alakítást nyújtsam.
És akkor valami kisül belőle. Hát így.
Első nap. Kezdjük el! Nyomjuk!
Tem Morrison lett Boba Fett.
Sok hasonló vonásuk van, minden szempontból. Nagyon erős a jelenléte,
mégis van benne valami nyugodt lágyság.
A kedvesség és nagyvonalúság nagyon lefegyverző tud lenni.
Minden oldalát megvillantja, amikor a karaktert játssza.
Meg kell kérnem az érzelmek istenét, hogy küldjön nekem érzéseket,
de gyorsan.
Mielőtt kifutok az időből.
Szerencsés vagyok, mert használhatom a maori gyökereimet.
Nekünk ott van a haka, ez a különleges energia.
Van a waiata tangi, a po, a pokeka.
Ezek olyan éneklési formák,
amiket az őseinktől tanultunk,
és amik sokat segítenek nekem is a megfelelő hangulatba kerülni.
A banthámon lovagolok Tatuin homokján
Igen, a banthámon lovagolok Tatuin homokján
Mos Eisley felé tartok A Pyke Szindikátus vár rám
Robert Rodriguez, folytasd, testvérem!
Roberttel nagyon jól kijövünk, ez hamar kiderült.
Edzünk egy kicsit. Fekvőtámaszban lehagyott,
azt be kell vallanom,
és egy kicsit karban is erősebb, mint én.
És miután súlyzóztunk, elővesszük a gitárt.
-És elindulunk. -Szeretek színészekkel zenélni,
meg munkatársakkal. Jót tesz a kreativitásnak.
Fontos egymásra hangolódni a kreatív folyamatban.
Ahogy a filmezésben is.
Jó együtt menni a flow-val.
Ez a Sarlaccgödör Blues
Tavaly, amikor befejeztem a 2. évadból "A tragédiát",
Jon és Dave felhívott, és azt mondták,
nagyon tetszett nekik, ahogy Boba Fett karakterét megfogtam.
Nemcsak azt szerették volna, hogy rendezzek még pár epizódot,
de felajánlották, hogy executive producerként is vegyek részt.
Ennél jobb ajánlat nem létezik.
Nem győzöm eléggé hangsúlyozni, Robertnek mekkora
szerepe van Boba Fett megteremtésében.
Imádja a karaktert.
Néha saját animatikot csinál akciófigurákkal.
Igazi szakember.
Egy Jedi. Tudja, mit csinál.
Elég menő, hogy még nem láttuk tőled ezt a mozdulatot.
Gyakorlásnál használtad, de mi még nem láttuk.
Zseniálisnak találtam Jon történetvezetését,
ahogy Boba történetét fejlesztette, ott folytatva,
ahol tavaly abbahagytuk.
Miközben többször visszautalt korábbi dolgokra,
és megmutatta, mi történt Bobával a sarlaccgödör óta.
Az egyik ilyen kérdés az volt, hogy hogyan élte túl Boba Fett
a sarlaccgödröt, amihez
logikusan végig kellett gondolnunk,
hogy "tényleg, hogy élhette túl"?
Volt ott egy kis levegő tartalék? Vagy talált egy halott
birodalmi rohamosztagost,
akinek az oxigénjét használni tudta, hogy levegőhöz jusson.
És utána hogy tudott megszökni?
Mert a sarlacc egy hatalmas lény,
mélyen a föld alatt.
És akkor elkezdtük logikusan végiggondolni, hogy jöhetett ki.
Mi az, ami működhet?
Szerintem Jonnak jutott eszébe, hogy akkor legyen a lény gyomrában,
ami nyilván egy klausztrofób tér.
Úgyhogy elkezdtünk gyomorfalat építeni,
ANDREW JONES LÁTVÁNYTERVEZŐ
ami elég hitelesen nézett ki az erekkel, a béltextúrával, bélcsatornákkal,
és ezt befedtük nyákkal, ezekből állítottuk össze.
Amint Boba leereszkedik a sarlaccgödörbe,
amint ebbe a földalatti világba kerül,
ez a pillanat megváltoztatja. Nyilván ez bárkire hatással lenne.
És ha innen kiszabadul,
egy másik ember lesz belőle.
Ezek az enyéim.
Megtanítalak rá, hogyan vezessétek őket.
Így fogjuk megállítani a vonatot.
Szórakoztató olyan karaktert kreálni, akinek nem túl stabil
az erkölcse, aki, mint egy tank, áthajt a galaxison,
de ez nem vezet messzire.
Ennyiből még nem tudsz történetet írni. Jól hangzik, de amikor
megnézed, mi is történhet a hősöddel, ha az pusztán
egy törvényen kívüli karakter,
akinek menő akciójelenetei vannak,
na, az nem a Star Wars. A Star Warsban
minden karakter szembesül akadályokkal.
Érzelmi kihívásokkal éppen annyira, mint fizikai akadályokkal.
Szembejöhet persze egy gonosztevő,
de ha nincs belső konfliktusa is a karakternek,
fele annyira sem lesz hatásos.
Így megtaláltuk a módját, hogy szerencsés esetben megőrizzük
a karakter érdekességét.
Annak, hogy nagyon jók a munkájukban, hogy ők a legjobb fejvadászok
a galaxisban, akik Darth Vadernek dolgoztak,
így is meg kell felelni,
de azt is meg kell mutatni, hogy a karakter tanult a leckéből, fejlődött
és megtapasztalt dolgokat.
Az a javaslatom, hogy Mos Espa összes családja
alkosson védelmi szövetséget,
amíg le nem győztük a Pyke Szindikátust.
Jon tényleg rengeteg gengszterfilmes
ötlettel állt elő.
Szóba került Conan, a barbár figurája
és a királyságig vezető útja, és minden olyan meghatározó film, amiken felnőttünk,
például A Keresztapa.
És onnantól, hogy Boba az alvilágba került,
az lett az ő birodalma, és ott kellett beteljesítenie a sorsát.
Ha megnézzük a gengszterfilm műfaját, azt látjuk, hogy a hősöknek
meg kell küzdeniük a lelkiismeretükkel, politikai kihívásokkal,
erkölcsileg ambivalens alakokkal, és a kérdéssel,
hogy mit akarnak képviselni ebben a világban.
Csak a hatalom érdekli őket?
Vagy valami nemesebb cél is mozgatja a hatalomszerzést?
Mind nagy vagyont halmoztatok fel Jabba uralma alatt.
Ugyanez vár rátok, ha hallgattok Boba Fettre.
Boba karaktere nagyszerű,
de kell egy másik erős karakter is mellé, aki támogatja.
Aki nemcsak támasz, önállóan is cselekszik.
Ezért találtuk ki Jonnal, hogy Fennec karaktere is szerepet kaphatna.
Különösen Ming-Na miatt.
Ming-Na hihetetlen rafináltságot hoz be a karakterével.
Sokat játszottunk ezzel.
Volt egy tipikus "Fennec-tekintet".
Néha az egész jelenetet arra írtam, hogy a végén Ming-Na azon a
bizonyos módon nézzen Bobára.
Ráadásul Ming-Na hatalmas Star Wars-rajongó.
Fegyelmeznem kellett magam, hogy ne legyek túl lelkes,
amikor beindították 8D8-t. Csak szólok, lehet,
hogy kiesem a szerepemből.
Meg kell lovagolnom egy banthát.
Ami, érted, így mozgatja a fejét,
és aminek ilyenkor hullámzik a háta.
Ez a legjobb játék a világon.
Visszajöttünk!
Emlékeztetnem kell magam, vagy Tem emlékeztet, hogy...
Koncentráljak már, és ne legyek ekkora geek.
Próbálok nem megőrülni.
Olyan jóban lettünk, és olyan jól megismertem,
hogy ha olvasom a jelenetet,
akkor is az ő hangján hallom.
Jó a dinamikánk.
Mindig jó, ha a kamera elkap valamit ebből,
hogy jó az energia két színész között, miközben játszanak.
Olyan, mint a tánc.
Tangózunk?
Ahogy ők ketten együtt dolgoznak,
ugyanazzal az lendülettel és bizalommal egymás felé,
az nem mindennapi.
Olyan, mintha ezer éve ismernék egymást.
És hogy tényleg egymásra támaszkodnak.
Ha megengeded...
Beszélj bátran!
Nehéz időkben a félelem hatásosabb.
Itt most elkezdenek körülvenni, te már mozgatod,
és felemeled, amikor lőni kell.
Amikor lősz, négyen vagytok.
Amikor pilotot forgatsz, azzal mindent megalapozol a sorozatban.
Hogy milyen lesz a sorozat stílusa és hangvétele.
Azt akartam, hogy Boba Fett a cselekményben is beváltsa,
amit az előző évadban a karaktere ígért.
De azt is be kellett mutatnom, hogyan tárgyalna a palotában.
Hűségesen szolgálsz majd, ha most megkíméllek?
Be kellett hozni a flashbackeket, és bemutatni,
hogy nő az ázsiója a taszkenek szemében.
A taszkeneket pedig szokatlan, új törzsként kellett megjeleníteni.
Ez egy komplett tervezési folyamat.
NE LÉPJ A HOMOKRA!
A kedvenc teremtményem ebben az évben a homoklény.
Mindig is akartam egy négykarú szerzetet.
Ezt az előkészítés korai szakaszában csináltuk.
Akkor volt a COVID, mindenki távmunkán, és a Zoomra kellett hagyatkoznunk.
Hogy tudod így átadni ez ötleteidet, hogy ez a lény hogy fog kinézni és mozogni?
Úgyhogy vissza kellett térnem a házi filmkészítés gyökereihez,
a bábokhoz és elnagyolt animatikokhoz,
és akkor csináltam ezeket a kis amatőr szobrocskákat, hogy szemléltessem,
hogy fognak kinézni és mozogni ezek a lények,
hogy fognak kétlábúakból
kentaurrá változni,
ahol az elülső végtagok lábakká változnak, miközben mégis kezek maradnak.
Gyorsan a többi figurát is el akartam készíteni,
de rájöttem, hogy filmen gyorsabb megmutatni.
Ez nagyszerűen demonstrálta a jelenetet.
Szerette volna ezt az oldschool...
PAUL KAVANAGH ANIMÁCIÓS SUPERVISOR
...stop-motion-ös dolgot,
mint a Ray Harryhausen animálta Titánok harcában.
Valami ilyet szeretett volna.
És a lény kialakítása teljes mértékben alkalmas volt erre.
Minden karját használni akartuk a harchoz.
És ha két karját sikerül leláncolni,
még akkor is marad neki kettő. Szóval ha megüti Bobát,
az már önmagában két ütés, két kézből.
Így már érthető, miért nem tudják őt a taszkenek ártalmatlanítani.
Amikor Boba rájön, hogy kell, a taszkenek is látják, hogy mennyit ér a segítsége.
Boba Fett pedig
találkozik egy új világgal, egy újfajta élettel,
amire a taszkenek tanítják meg.
Most megtapasztalja a családhoz tartozást,
a közösségi élményt, amit korábban nem.
Harcosok, készüljetek a küzdelemre!
Fosztogatók, kövessetek!
Megnéztem az Arábiai Lawrence-t
és A sziúk fogságábant az epizód kedvéért.
Az Arábiai Lawrence-ben vannak ezek az elképesztő vonatjelenetek.
A felvétel szempontjából is tanulmányoztuk a filmet
Dean Cundey operatőrrel.
A feladat mindig az, hogy felhasználjunk mindent, ami volt már,
mindent, ami egyszer már tulajdonképpen bevált...
DEAN CUNDEY OPERATŐR
...és feltesszük magunknak a kérdést: "Hogy tudom az érzést létrehozni,
amit a közönség szeretne átélni?"
Szerintem lenyűgöző, ahogy Jon képes
átemelni egy fontos pillanatot egy másik filmből,
amit a közönség nagyon szeretett,
és ami a Star Wars világában, és Boba Fett esetében is működik.
Nagyon erősen van ábrázolva, ahogy próbálják megakadályozni,
hogy minden erőfeszítés mellett is
eluralkodjon a káosz.
Szóval szerintem az egész sorozat erről szól, hogy próbál rájönni,
hogy tudja átvenni az irányítást az elsöprő erejű események fölött.
Jon mutatja nekünk ezt a felvételt az Arábiai Lawrence-ből.
Nagyon szeretném látni, mert régen,
Új-Zélandon is láttam már mint gyerek.
Imádtam Omar Sharifet,
és az összes színészt a gyerekkoromból. Imádtam Anthony Quinnt.
És mind ott vannak. Ott ülünk, nézzük az előfelvételeket,
Jon mutatja, mi lesz a háttér,
és megyünk forgatni. Ott a homok, ott a vonat.
És úgy érzem, mintha az eredeti filmben lennék. És most én vagyok Lawrence.
Ez az ember megváltozott. Ahogy felnövünk, az egy érési folyamat.
És ahogy egyre érettebbek leszünk, gyakran lágyul is a személyiségünk, megváltozik.
És szerintem Bobával is valami ilyesmi történt.
Lehullik a maszk. Egy új ember születik, aki egy új törzshöz tartozik.
Többé nincs egyedül.
Az eredeti forgatókönyvben Bobát elfogadta a törzs.
Volt egy erős pillanata a vezetővel, aztán ott állt, fogta a gaffit.
Emlékszem, az elején, Jonnal, Dave-vel és Roberttel beszélgettünk,
hogy mit csinálhatna még Boba.
Kellett még valami erős a végére.
Ez az, megvagyunk. Készül... Hang forog.
És... Felvétel!
Harckoreográfusokkal dolgoztunk. Kaszkadőrökkel dolgoztunk,
akik a törzs tagjait játszották,
és kitalálták ezt a
tömegmozgást, ami szerintem nagyon erős a végén.
És egy, két, há, négy,
és fel, és egy és két.
Behoztam a maori szokásokat a munkámba, ami elsősorban az energiáról szól.
És gyakoroltam a taiaha nevű dolgot,
ami nagyon jól használható a gaffibot kezelésében.
A Star Warsnál gyakran felmerül,
mit kezdünk mindazzal ami eddig volt a történetben?
Látvány, karakterek, történetszálak, stb.
És ez egy lehetőség volt, hogy ne csak Boba Fett alakját,
de egész Mos Espa kultúráját fejlesszük.
Az egyetlen ajándék, amit hoztam, az a polgármester őszinte üdvözlete,
amit ezennel átadok.
A forgatáson mintha minden nap karácsony lett volna, aznap is, amikor rendeztem,
új karakterek és kellékek,
vagy bábeffektek bukkantak fel.
Szóval mindig elhívnak a szettből,
hogy nézd meg, itt van a Kalapácsfejű.
Fantasztikus volt. Jonnal és Dave-vel megnéztük,
amikor először összerakták.
Olyan volt, mint valami űrállatkertben. Annyira valóságos volt.
Olyan sok érzés volt ennek a különös, nem evilági lénynek a testében.
Ez az egyik legikonikusabb karakter a mos eisley-i kantinból.
Ha semmi másra nem emlékszel az egészből, ez akkor is megvan,
hogy "a Kalapácsfejű, na az emlékezetes volt". Az azért nyomot hagy.
Több forgatáson is láttam, amikor elkészült, és döbbenetes,
milyen elevennek tűnik, amikor ránézel.
Ki állított be hozzám hívatlanul?
Igazából benne játszom a karakterben.
JOHN ROSENGRANT A POLGÁRMESTER
Készítettünk egy hátizsákot, hogy elbírja a figura súlyát.
Vettünk egy üvegszálas teknőt, és úgy szereltük fel, hogy viselhessem,
így jobban eloszlott a súly.
De ez rájön, hogy mit kell csinálnia?
Pislognia kell, össze kell húznia a szemöldökét.
Az ithori esetében,
mindkét oldalon van ez a fura száj, amit mozgat,
és úgy beszél, mint egy bálna, amit le kell fordítani.
Szóval van nála egy fordítódoboz.
Az Éjszakai Szél nem tevékenykedhet a hutt térségen kívül.
Köszönöm, hogy elhoztad!
Vicces, hogy most, hogy élőszereplős filmeket csinálunk,
olyan problémákba ütközünk, mint a Klónoknál.
Mert most már olyan sok a történet.
"Szeretnék egy ithorit, de beszélnie kéne."
"De nem akarjuk feliratozni."
Akkor hogy legyen? Hangdobozzal.
A Klónok Háborúja epizódban megcsináltuk.
Megcsinálták, én meg elkezdtem vele dolgozni.
"Úristen, itt a hangdoboz!" Annyira jó látni, hogy itt van most is.
És pont ez az, amit a rajongók is akarnak.
Egy összefüggő univerzumot.
Családot egyben tartani nehezebb, mint a fejvadászat.
Ennyi volna?
Menj el Garsa Menedékébe!
És meglátod, miről beszélek.
A Garsához körülbelül 300 új jelmezünk volt, amik még soha nem szerepeltek.
SHAWNA TRPCIC JELMEZTERVEZŐ
Egy halom Star Warshoz kapcsolódó könyvem van.
Még Battlefront-könyveim is vannak. Biztosra akartam menni,
hogy az univerzum esztétikáján belül, ebben a világban mozogjak végig.
Nagyon érdekes volt, hogy vigyázni kellett,
hogy a sorozatban megjelenő szereplők
jól elkülöníthetők legyenek.
Úgy gondolom, átjött az üzenet.
Garsa Fwip a Menedék tulajdonosa.
És a Menedék egy különleges
kaszinó, kantin és bár keveréke Tatuinban.
Úgy kell elképzelni, mint Rick kocsmáját a Casablancában.
Őt pedig úgy, mint Ricket.
Vagy Rick, Beyoncé és Lauren Bacall keverékét.
Talán. Nem tudom.
Emlékszem a Veremben töltött éveidre.
Sosem láttam ékesebb példáját a harcbéli jártasságnak.
Legenda voltál.
Mindenkit ért, bárkivel beszél, és képes irányítani,
életben maradni, túlélni és gyarapodni ezáltal.
De erős női karakterként megjelenni és az erős nőt képviselni ebben az univerzumban
hihetetlenül nagy megtiszteltetés.
Szóval mi lenne, ha elengednéd,
és hagynád, hogy az urak tovább mulassanak, és cserébe
eltekintenék az adósságodtól?
Egy próbát megért.
Hé, cimbora!
Úgy tűnik, kéne neked valami munka.
Volt egy pár vuki az évek alatt a Kiterjesztett Univerzumban,
például Krrsantan, akikre az emberek azt mondták:
"Mi van, ha ez nem Csubakka vagy pedig az ő sötét oldala?"
Egy vuki fejvadász, egy vuki jedi.
Ha ez felmerül, az első kérdés,
hogy látná őt egy gyerek és honnan tudná, hogy ez nem Csubakka?
Vizuálisan egyértelműnek kell lennie, feltűnően másnak.
Carey, amit belevisz a játékába, a testtartása, ahogy áll,
ez eleve más, mint Peternél.
Neki ilyen szúrós szemei vannak,
míg Peternek nagyon kedves, lágy a tekintete.
Vigyázz magadra, jó?
Oké, oké.
Be kellett vezetni ezt a viselkedést a fickónál,
mert ő mindig dühös. Ez ő.
Biztosra akartam menni, hogy ha csak ott állok,
de nem látszik az arcom, a karakternek a jelmezen keresztül is át kell jönnie.
RUHAPRÓBA
Robert Rodriguez korábban már dolgozott Carey Jonesszal.
Carey Jonesszal már dolgoztunk Stan Winstonnál évekkel ezelőtt.
És Carey igazán magáévá tette a szerepét.
És mivel ő is egy praktikus fiú,
azt is tudta, hogy mire vállalkozik.
A Legacy kijött ezzel a csodálatosan kitalált rendszerrel.
Elképesztő volt, amikor csak kinyitni készültem a szám, és artikulálni,
Krrsantannak is mozgott, kinyílt és összezáródott az állkapcsa.
És még a szemöldöke is, ha ráncolni akartam, vagy felhúzni, azok is mozogtak,
és kifejezővé tették az arcom.
Amit imádtam.
Próbálnak kidolgozni egy harci stílus Boba számára.
Míg a mandalóri egy harcos, akinek a bot a fegyvere,
én inkább olyan vagyok, mint Conan, és ez volt a kiindulópont.
De ezzel együtt sem akartam, hogy ilyen keménykedő,
egydimenziós figura legyek. Szerettem volna, hogy precíz legyen a karakterem,
ami kiderül abból, hogyan használja a gaffibotját.
Utánanéztem, és rájöttem, hogy a gaffibot
fidzsi-szigeteki harcosok fegyvere alapján lett tervezve,
és totokia néven lehet ismerni, és olyan, mint egy madár csőre.
Szóval ezt is figyelembe vettem, hogy amikor ütök vele,
akkor a fegyver megfelelő részeit használjam.
Akkor is, ha nem volt nálam a fegyver, ugyanazt a mozdulatot használtam.
Amikor ütök vagy ököllel támadok, akkor is ezt a csavart mozdulatot használom,
amivel utalok erre a csomóra a gaffiboton,
és így lesz stílusa a mozgásomnak.
Nagyon izgalmasnak találtam, hogy az epizódom az 1. évad
5. részének a folytatása, amit Filoni "A fegyverforgató" címen emlegetett.
Mire a többiek: "Úristen, az ott Boba Fett?"
Mert ahogy meghallották a lépteit, mindenki tudta:
"Aha, ez ő."
Folytatjuk a történetet: Boba megmenti őt, és elviszi egy modszalonba.
Ki kellett találnom, hogy kapja meg a kibernetikus robothasat.
Ez volt a legszórakoztatóbb része.
-Látni akarjuk, ahogy Boba... -Azt hittem, ez a rész ide tartozik.
Ezt mindenképp ilyen lazára akartuk.
Először is, sok bábut használtunk.
Ugyanis egy menő varázslatot kellett végrehajtanunk,
amiben én a dobozban vagyok,
ők meg rám helyezik ezt a protézist,
ami úgy néz ki, mintha egy ágyon feküdnék.
És akkor azzal szórakoztam, hogy van ez a trükk, amikor a nőt ketté fűrészelik.
És így meg tudják mutatni
a mechanikát, ami a hasamban működik.
Nem akarod összezárni?
Hogy eltakarjam a gyönyörű gépet?
Úgy mutattuk be a mandalórit, mint valakit, akinek vegyes érzései voltak
a droidokkal kapcsolatban.
Erre a következő generáció meg droidelemeket telepít a testébe.
Megvan minden generáció evolúciója, ahogy változik a hozzáállásuk
az őseikéihez képest.
Mit tettél velem?
Elvittelek egy külvárosi modszalonba Mos Eisley-ban.
Unom, hogy hányan odavesznek közülünk mások ostobasága miatt.
Mi okosabbak vagyunk.
Ideje megpróbálnunk.
Nekünk?
Kezdetektől fogva a Boba Fett olyan volt,
mint A mandalóri Addams Familys változata,
ahol a droid 8D8 volt,
akit Matt Berry játszik, a maga cinikus hangján.
Velőtrázó sikolyaik világos üzenetet küldenek majd
mindenkinek, aki szemet vet a trónjára.
A kastély egy kísértetjárta kastély,
és a rankor már nincs benne,
szóval tudtuk, hogy valahogy...
be kell népesítenünk.
Fogadd el ezt az ajándékot engesztelésül!
Ez aztán ajándék!
Volt egy gyönyörű miniatűr,
amit a belsőhöz építettünk, a rankorveremre.
ENRICO DAMM ILM - VFX SUPERVISOR
Volt egy elég nagy modell a kapukhoz és a bejárathoz,
a sziklákkal és a tetején a ráccsal.
Majdnem régészeti pontossággal próbáltuk megalkotni ezeket.
Vannak munkatársak az ILM-nél, akik meg tudták szerezni az eredeti filmek
kulisszafotóit, és ezek nyomán pontosak tudtunk lenni.
Beszkenneltük őket, és a LED-falaknak köszönhetően
a színészeket a "képbe belehelyezve" forgattuk a jeleneteket.
Az én fejemben,
ami igazán emlékezetessé tette a rankort,
az volt, amikor a rankor edzője elszomorodik...
Amikor Luke rácsukja a kaput a fejére.
És hát Luke küzd az életéért.
Szóval drukkolsz neki, és amikor
látod, hogy a szegény rankor nagyon szomorú lesz a biztatástól,
azt nagyon érdekesnek találtam. Talán egy kutyához tudnám hasonlítani.
Nagyon jó volt, hogy beletettük ezt a dimenziót is,
és végül, aki az egészet összefogta,
az a tréner.
Nem bízom senkiben, aki nem szereti a kutyákat.
DANNY TREJO RANKOR KAPUŐR
Azt hiszem, csak egy igazi kutyabarát értékeli a rankort.
Olyan, mint egy hatalmas kutya.
És kiképezheted arra is, hogy harapjon, védje a gazdáját, vagy arra is,
hogy cuki kölyökkutya legyen.
Ez az a hely, ugye?
Ez az a hely? Igen.
Ha jól tud kapcsolódni, ha szeret,
akkor azt csinálja, amit mondasz neki,
és Boba Fett ezt nagyon jól tudja.
Amikor leveszem a csuklyát, és a rankor Boba Fettre néz,
azt mondja, oké,
bízol bennem, én is bízni fogok benned.
Nyugalom, fiú!
Ő az egyik legkedveltebb teremtmény A Jedi visszatérben.
És amikor felmerült, hogy hozzuk vissza a Boba Fettbe,
én voltam a legboldogabb, amikor Jon azt mondta:
"Oké, találjunk egy jelenetet a tiszteletére!"
És a rankor tiszteletére megnéztük az összes régi nyersanyagot,
az eredeti maketteket, mert
meg akartuk ragadni a lényegét.
Ez nem ugyanaz a rankor, úgyhogy különbözhet kicsit.
De meg akartuk őrizni a régi varázsát.
És a varázs a kézibábból jött, amit Phil Tippett épített.
Egy gumiszörnyeteg volt.
De ahogy fényképezték, ahogy megvilágították,
és ahogy festve volt, az fantasztikus.
Nem volt teljesen fotórealisztikus. De nem is kellett.
Inkább az érzelmi hatás volt fontos. És ezt szerettük volna elkapni.
A Jedi visszatérben volt egy óriási kezünk, ami megragadta Luke-ot.
És gondoltuk, ebben a verzióban Boba Fett lovagolni fog rajta.
Azt akarjuk, hogy egy hatalmas blue screen-szörnyetegen lovagoljon,
vagy hogy egy igazi rankonfej legyen alatta?
És azt hiszem, a döntés az volt, hogy "mindent bele"!
Előhozza a régi emlékeket, nem?
A régi szép időket.
Ez többet jelentett, mint egy fejet.
RICHARD BLUFF VFX SUPERVISOR
Mert végül a fejet és a vállakat használtuk,
és aztán a kezeket a bábon kívül, effektben csináltuk meg.
Tehát attól függően, hogy melyik felvételt nézed, vagy minden CGI,
vagy épített, vagy a kettő kombinációja.
És ha teljes méretben látod a lényt,
de egy kicsit gépies mozgással, akkor sokkal hihetőbb.
Majdnemhogy győzködni kellett magunkat, hogy nem igazi.
El tudod képzelni?
Ez óriási, mozog,
és persze, amikor van egy mozgató szerkezet,
vagy bármi, ami mozgatja,
akkor simán mozog a válla.
Na de hogy a nyakizmai is mozognak, és velük minden,
az azért durva.
Én is szeretném megülni ezt.
Micsoda?
A legelején végignéztük Jonnal az egész évadot,
és Jon egy csomó mindent akart.
Mindketten szeretjük Mandót,
és nehezen viseltük volna,
ha egy egész évadon át nem kerül elő.
Így lett Boba barátja,
így volt ürügy visszahozni a történetbe.
Kit kell elkapni?
Senkit. Segítség kell.
Boba Fettnek.
Nagyra értékelné.
A Boba Fett könyve után, amikor minden visszaállt a régibe,
eltelt egy kis idő, és felüdülésképpen
elővettük A mandalórit, hogy megnézzük,
mi történt vele, miután levette a sisakját
és a gyerek már nem volt az élete része.
Az apa-gyerek kapcsolat, ami kialakult, már nem volt meg.
Úgyhogy az élete részben elvesztette az értelmét.
Ez termékeny terepnek tűnt.
Bevihetlek élve,
vagy bevihetlek holtan.
Visszatért, hogy fejvadász legyen. Nála van a Sötétkard.
Érezni lehet, hogy el van veszve, otthontalan.
BRYCE DALLAS HOWARD RENDEZŐ
Keresi a helyét a galaxisban.
Az epizód elején látjuk,
hogy Mandó újra kapcsolatba lép a Páncélkészítővel és a Nehézgyalogossal.
És ezalatt keresi a lehetőséget, hogy képezze magát.
Ez az. Érezd!
Túl gyenge vagy, hogy a Sötétkard ellen harcolj.
Ha ellene harcolsz, győzni fog.
Az erőddel nem irányíthatod.
A kifejtő részek, magyarázatok nagyon le tudják lassítani a tempót.
De a Star Warsnál tűkön ülsz,
minél többet akarsz tudni a tanról.
Mindig visszautalok a jelenetre, amikor a fénykard megjelenik
és Obi-Wan Kenobi beszélni kezd a Klónok Háborújáról és Luke apjáról.
Harcoltál a klónháborúban?
Igen. Valamikor jedi lovag voltam, mint az apád.
Bárcsak ismertem volna!
Ő volt a legjobb csillagpilóta a galaxisban
és ravasz harcos is.
Látom, te is elég jó pilóta lettél.
Szóval, most megmutatjuk Mandalór háttértörténetét,
az elbeszélés harmadik évadában,
mert az emberek tudni akarják, mi volt a Tisztogatás,
az Ezer Könny Éjszakája, vagy a Dalok az Eonok Múltjából.
Úgyhogy elkezdtünk képeket mutatni.
Most, hogy a képek már fel tudják idézni, amit George és Dave
A mandalóri animációjában létrehoztak.
És így mentünk bele.
Akik a Mandalóron születtek, letértek az ösvényről.
Végül a birodalmi betolakodók elpusztították
mindazt, mit ismertünk és szerettünk, mikor eljött az Ezer Könny Éjszakája.
A Tisztogatás érdekes rész volt.
Sok filmes referenciát megnéztünk, mint pl. a Bőrnyakúakat,
ahol a sivatagban vannak, az olajmezőkön
és csak a katonák körvonalait látjuk rombolás közben.
Mintha a földi pokol lenne mögöttük.
Ott vannak a törmelék közepén,
és látjuk a robotokat közeledni.
K-2SO droidokat használtunk, ami nagyon érdekes,
meg szonda droidokat, ami szintén elég izgalmas.
Elkísérni őket, ahogy
átmennek a tűzön, és a törmelék közepén újból megjelennek a körvonalaik.
Ez egy nagyon erős kép.
Csak az Utat követők menekültek meg a Krédó által megjövendölt átoktól.
És egyre többet megértünk az eddig rejtett dolgokról és szabályokról,
és hogy milyen fájdalmas neki a számkivetettség,
amiért megtörte az egyetlen szabályt, amiről tudta, hogy tilos.
Din Djarin, levetted valaha a sisakodat?
Levettem.
Akkor többé nem vagy mandalóri.
A bocsánatodért könyörgök. Hogyan vezekelhetek?
Távozz, hitehagyott!
Megkaptam az üzeneted.
Milyen üzenetet?
Azt mondtad, tudod helyettesíteni a Borotvaélemet.
Igen, ezt mondtam, és ezen dolgozom.
Majd belegebedek. Igen. A pénzt hoztad?
Az N-1 nagy kedvencem,
mert eredetileg a Baljós árnyakhoz készítettem.
Anakin speedere volt.
Úgy tervezték, hogy úgy nézzen ki, mintha az X-szárnyú F1 változata lenne.
George és én tényleg a nüanszokon dolgoztunk itt, amivel
egyedi stílust hoztunk létre.
Ez egy igazi kézműves gép.
Jon azt mondta, kezeljük úgy, mint egy vintage autót.
Szedjük ki a pókhálóból, mintha Peli egy garázsból hozta volna
megmutatni, és most megszerelik, felturbózzák
és retró stílusban felújítják,
megtartva az eredeti esztétikáját, de azt korszerűsítve,
valami újat alkotva.
Remek hír! Találtam neked egy turbonikus, venturi energiaasszimilátort.
A tiéd lesz a leggyorsabb hajó a Peremvidéken.
Az 50-es vagy a 60-as években,
amikor Lucas az American Graffitit rendezte,
Deuce Coupesokat, vagy háromablakos '32-es Fordokat vezettek,
aztán ezeket darabjaikra szedték,
és felturbózták a motorjaikat.
Meg akartuk őrizni ezt a szellemet,
így jött az ötlet, hogy csináljunk egy saját,
testre szabott N-1 vadászrepülőt
egy garázsban, szerelővel.
Erről szól a Star Wars.
Mindketten teljesen rajta vagytok.
Szóval ez nem olyan, hogy: "Hiányzik a gőzelosztócső."
Sokkal inkább... "Mi van? Valami nagy dobásra készül!"
És tényleg.
Ezt a tervet 23 éve rajzolták meg.
És emlékszem, akkor ültem is benne Leavesdenben, Londonban,
amikor forgattunk.
És 23 évvel később ülhettem ebben az új verzióban is,
és nagyon boldog voltam tőle, tudod, sose nőttem ki belőle.
Ez mindig ott volt.
Ez nagyon aranyos.
Jon elkezdte megbeszélni a felkészítős részt Luke-kal,
mert tudtuk, hogy a közönség kíváncsi lesz, mi történik Groguval,
és hogy Luke milyen tanár lesz.
Volt egy szimmetriája,
ahogy valaki kiképezte, és utána ő is továbbadta
a tudását valakinek, aki egyívású volt a kiképzőjével.
Luke-nak el kell nyomnia a szentimentális oldalát
és olyan profivá válnia, amennyire csak tud,
hogy tanítványának átadja az értékeket,
amelyek majd jó Jedi mesterré teszik.
Mindig is Luke-kal azonosultam,
hogy mindig egy lépéssel előrébb van a Qui-Gon Jinn ösvényén,
pedig nem is ismeri Qui-Gont.
De ha azt nézzük, hogy Qui-Gon tanította Obi-Want, Obi-Wan meg Luke-ot,
akkor megértjük az egésznek a módszertanát.
Azért is érdekes, mert Qui-Gon tanította Obi-Want,
Obi-Wan meg Anakint.
Tehát Obi-Wan apát és fiát tanítja, ami nagyon izgalmas.
Az apa meg Ahsokát tanítja, ez is nagyon érdekes felállás.
Elismerem, Ahsoka egy kicsit csiszolatlan,
de a megfelelő mennyiségű gyakorlással és türelemmel
azért nem reménytelen.
A legjobb az volt, amikor Luke-kal szerepelt.
Furcsa kapcsolat az övék, mert Luke apja volt, aki tanította őt,
de Luke nem ismerte az apját.
Így megadják a hátteret egymásnak, aminek azért megvan a szépsége.
Nagyon hasonlítasz apádra.
A Star Warsnak mindig is erőssége volt
a markáns női karakter.
A hercegnő nem volt egy gyönge virágszál.
A szemétledobóba vele!
Szemtől szemben állt Darth Vaderrel
és visszadumált neki.
Ahsoka meg egy jedi nő,
a maga bonyolult történetével.
Ez borzasztó izgalmas.
Láttam, mit művelnek ezek az érzések egy képzett jedi lovaggal.
A legjobbjainkkal.
Nem indítom el ezt a gyereket azon az úton.
És természetesen Rosario elragadó.
Nagyon vicces volt... Ez egy vicces pillanat Rosarioval.
Nem vette észre, mert a forgatókönyvben, amit kapott, Plo Koon állt.
A forgatás napjáig nem tudta,
hogy nem Plo Koonnal fog találkozni.
Szóval gyanakodva fogadtam
a jeleneteimet, hogy oké, akkor Plo Koon mester lesz itt.
Nem teljesen értettem, de hát gondoltam,
végül is érdekes lehet, ők tudják.
Gondoltam, majd kiderül, mi az értelme.
Amikor elkezdem a jelenetet, majd kérdezek,
és akkor megértem.
És akkor jön Mark Hamill.
Nem tudtam elhinni, hogy ott állok előtte,
és együtt dolgozunk.
Van fénykardom,
ott van Baby Yoda
és az maga Luke Skywalker előttem.
Nem is értem, hogy nem ájultam el aznap.
Nem hiszem el, hogy addig titokban tudták tartani előttem,
amíg ott nem álltunk a szettben.
Találkozunk még?
Talán.
Az Erő legyen veled!
A kulcs Mark volt,
mert érezni lehetett, milyen sokat jelent neki, hogy ott lehet.
Ez a karakter.
Megérted, amikor látod
a tekintetét, miközben nézi Grahamet, amint játszik,
ez a büszkeség a szemében, miközben nézi
ezt az elkötelezett játékot, és élvezi, hogy a részese lehet.
Azt mondom: "Egyszer azt mondta nekem, miközben nem nézett rá:
"A méret nem számít."
És úgy érzem, ez nyomot hagyott Grogun.
Grogu leáll, és én ezt érzem. És megfordulok.
Csináltunk felvételeket Markkal, és csináltunk külön Grahammel,
mindig egy kameránk volt, egy olyan, amit flux rignek hívnak...
DAVID KLEIN OPERATŐR
...ami alapvetően két kis infrakamera
az objektív mindkét oldalán
és közben Graham arcát láthatatlan infravörös pontokkal világítottuk meg.
Néhány látható volt, néhány nem. És nagyon jól működött.
De a karakter Marké.
Marknak és Grahamnek össze kellett olvadniuk és átalakulniuk Luke-ká,
és Marknak át kellett adnia a tudást, hogy mit jelent Luke-nak lenni.
Ez mindannyiunknak különleges élmény volt.
"A méret nem számít."
Ő így mondaná.
Rébuszokban beszélne.
Hallottál már valakit, hogy így beszél otthon?
Ez egy olyan folyamat, ami mindkettőnknek új.
Próbálunk megadni mindent, amire a filmeseknek szükségük van.
Mindent kipróbáltam: színházat, rádiót, tévét, filmeket.
Mindegyiknek megvan a maga sajátos követelményrendszere.
De ez egy vadonatúj oldala.
Ne változtassak kicsit az időzítésen? Amikor mondom,
hogy "Várj, mielőtt elviszed!".
Mert szerintem korábban ezt már mondtam.
Igen.
Amikor menne, szólok, hogy "Várj!"
Ez így egy elég összetett játék.
Nemcsak a dupla kaszkadőr, de a rendező ötletei és a forgatókönyv,
ezek mind összeadódnak,
ami a folyamatos tanulás élményét adja.
Tehát ott és ott.
Igen, ott.
Szerintem az egyik legszórakoztatóbb dolog ezen a forgatáson...
ABBIGAIL KELLER VFX PRODUCER
hogy Jon, Dave és Robert mennyire elnézőek a próbálkozásokkal és azzal, ha tévedünk.
És ez az, amire szükségünk van, ez a biztonságos környezet,
ahol ki mersz próbálni dolgokat, tanulsz belőle és sokat fejlődsz.
Az egyik leghálásabb része a munkának, amit Luke-kal végeztünk
az átalakulás volt.
Mire elkezdtük, a 2. évad végén,
már sok tapasztalatot gyűjtöttünk.
Így a 2. évadra összeálltunk a Lola vizuális effektek alkotóival.
A folyamat során természetesen
a deepfake technika segítségével tanulmányozták, milyen arcmást kell
létrehozni Luke számára az arcváltáshoz.
Akkoriban ezt nem tudtuk felhasználni a végeredményhez,
mert a technológia még nem volt meg hozzá.
A felbontás nem volt megfelelő.
A Boba Fett könyvéhez
tudtuk, hogy még tízszer annyit kell dolgoznunk.
A karakternek kellett elvinnie az egész epizódot.
És a kaszkadőr mutatványhoz egy CGI-fejre is szükségünk volt.
Ezen a ponton már tudtuk, hogy John Knollal
és az ILM-mel kell beszélnünk, hogy lássuk,
hogy tudnánk kombinálni a technikákat, amik újonnan megjelentek
és a CGI-fejet, hogy megoldjuk a Boba Fett könyve kérdését.
Landis folytatta a fejlesztéseit a deepfake-kel, mi meg Dave Kleinnel
rengeteg tesztet csináltunk még a forgatás előtt.
Forgattunk külsőben, hátterek előtt, a nap különböző szakában.
Forgattunk teszteket a LED-fallal,
Grahammel, amint körbe mozgatja a fejét,
kránnal, különböző szögekből,
különböző LED-variációkat próbáltunk ki,
és ki kellett találnunk, hol állítsuk meg.
Az átalakulás újabb fejlődési szintre lépett.
Így, miután a munkát megkapta az ILM,
és Pete Demarest hozzájutott a nagy felbontású anyaghoz,
és nagy erőkkel nekiállt,
a fejlesztés további eredményeket hozott.
És azt hiszem, az ILM számára is, amely tovább haladt ezen az úton,
amikor felkérték Sam Headet.
Valakit, akit jól ismertek az emberek,
akik követték a deepfake technológia fejlődését,
különösen ennél a karakternél.
Bejött, tanácsokat adott és felajánlotta a segítségét,
ami így egy valódi együttműködés lett Pete Demarest, Sam, John Knoll, Landis
és az összes többi alkotó között, akik lehetővé tették, hogy ez a munka
ilyen magasságokba emelkedjen.
Ugorj, és közben érezd, ahogy az Erő átáramlik rajtad!
Túlságosan akarod. Ne akard ennyire!
Hanem csináld!
Amikor vizuális effekteken dolgozunk, nyilvánvalóan back endben dolgozunk,
és sokszor az a beállítódás,
hogy ez túl bonyolult lesz bábbal megcsinálni.
Hogy ez a kis báb hintázzon, átforduljon,
és a lelkünk mélyén már arra készültünk,
hogy ezt mind digitálisan kell megcsinálnunk.
Nem kellett volna sokat tennünk érte, hogy ez működjön.
Nézzenek oda!
Az új kis sztár.
Gyakran láttuk Mike Manzelt és a csapatát
egy dobogón, egy pálca végén Groguval, ahogy próbáltak rájönni,
hogy legyen a hátrafordulás.
És próbálták modellezni, hogy fog a báb megérkezni.
Ilyenkor Joe-t és Dave-et is odahívták,
hogy ők is lássák a próbákat.
És ezen a ponton
látszott, hogy Dave azon spekulál,
hogy ezt majd később hogy fogja megvágni.
Egyszerű a ritmusa, és azt hiszem, a végén,
van az a pillanat, amikor a kamera megáll rajta.
Amikor Luke Groguval edz,
a nézőnek el kell hinnie,
hogy Grogunak jobb, ha Luke-kal van,
mintha Mandóval.
Ennyi az egész.
Jó, azt akarjuk, hogy Mandóval legyen.
De biztos ez a jó?
És nem hiszem, hogy Luke-kal bárkinek baja lenne.
Mert Luke is, mint minden jedi az univerzumban,
megértette, mit jelent, ha van egy fontos személy az életében. Hogy milyen,
amikor van egy apafigurád.
Szóval szerintem Luke nagyon jó mentor Grogunak.
Jon előállt a 7. rész forgatókönyvével, az évadzáró résszel,
ami hosszú és sűrű anyag volt.
Mintha duplaepizód lett volna, amibe mindent belesűrítettünk.
Mandó, baba Yoda, Scorpeneks, az elszabadult Krrsantan,
Cad Bane, a rankor hátán lovagló Boba,
a gotra droidok és más klikkek mind összecsapnak.
Ez a rész magában olyan, mint egy Star Wars bestof.
Túladagolás mindenből, ami jó benne.
És annyira meg akartam csinálni,
de biztosra vettem, hogy Jon maga akarja majd megrendezni,
mert egyetlen másik epizód sem érdekelte ennyire.
Megkerestem és elkezdtem érvelni, miért is kéne nekem rendeznem az epizódot.
És azt mondta, az állát vakarva,
éppen csak annyira hosszasan,
hogy közben szívrohamot kapjak,
hogy "Oké, megrendezheted."
Még mindig nem értem, hogy tudott mindent összehozni a végére,
hogy fért bele ennyi.
Nézed az epizódot, amiben a rankor megtámadja Mos Espát.
Olyan, mint egy gigaprodukció, közben csak itt vagyunk a mi kis díszletünkben,
Robert itt szaladgál a kamerával meg a csapatával,
és ez az energia minden egyes képből süt.
Mutasd meg nekünk a kést, épp menni készülsz,
és amikor mész, akkor még utoljára rájuk nézel.
A végső harcot színre vinni a 7. részben elég komoly munka volt.
Időben elkezdtük az előkészületeket,
speciális animatikot csináltunk meg próbafelvételeket,
amit elég feszesre meg tudtam vágni.
Azért csináltam, mert tudtam, hogy külsőben forgatunk majd,
nem stúdióban.
Vagyis szabadon rögtönözhetek mozgásokat menet közben,
amitől mindig elememben vagyok, imádom.
Van egy óriási játszóterünk, az izgalmas karakterek,
és a városban forgathatunk.
Cad Bane karaktere a Klónok háborújában jelent meg először,
amiben Dave-nek nagy szerepe volt.
Elég feltűnő a kalapod.
Nem szeretek sisak alatt rejtőzködni.
Nem tudom, hogy csináltuk.
De a Legacy előállt egy új koncepcióval...
Olyan kimunkált a színész arca,
mintha egy igazi szájat látnál mozogni.
Boba Fett hidegvérű gyilkos, aki a Birodalomnak dolgozott.
Mi készítettük és formáltuk az arc részeit.
Ezt az egyik fő szobrászom, Jason Matthews
csinálta, pontosan megtervezve a külsejét, úgy, hogy nagyon illett a Cad Bane
animációs sorozat karakteréhez.
Dorian Kingi játssza, nagyon jó színész,
és tökéletesen illik a testfelépítése Cad karakteréhez.
Bár nem akarom az összes trükköt elárulni, elmondhatom, hogy kidolgozott állkapcsot
csináltunk neki, amitől a szája előre ugrott,
és a csontozata olyan lett, mint Cadé.
Nem ez az első alkalom, hogy alulmaradtál.
Az arcot elég gyorsan összeraktuk.
A legnehezebb szerintem a kalap volt. Nagyon jól akartunk csinálni.
Sok képet küldtem nekik Lee Van Cleeftől.
Mert Cad Bane háttértörténetében, amikor George létrehozta ezt a karaktert,
és kitalálta hozzá a Cad Bane nevet,
azt mondta: ez olyan, mint Lee Van Cleef, Boba Fett és Clint Eastwood.
Még mindig gyorsabb vagyok nálad.
Lehetséges,
engem viszont megvéd a páncél.
Lássuk, így van-e!
Egy ilyen páncél megadja a hatalom érzését,
és ha felveszed...
Te is érezni kezded. Belülről.
Szóval erősebbnek, hatalmasabbnak érzed magad.
És megfigyeltem, hogy akkor is, amikor rajtam volt a sisak,
és Robert nézte a felvételeket vágás közben,
érezte, hogy átjön a karakter, a sisak ellenére.
Működnek ezek az apróságok...
Például, hogy a sisak csak egy keveset mozdul,
de mégis érezni lehet, mit csinálok a sisak alatt,
valahogy átdereng.
Nem hagyhatom magára Mos Espát.
Az itt lakók számítanak rám.
Az ötlet, hogy a rankort rászabadítjuk Mos Espára,
a tornyokra és kupolákra,
és hogy egy ilyen gigantikus, King Kong kaliberű összecsapást látunk
ezzel a karakterrel, már önmagában stop-motionnek
hat, vagy mintha egy Harryhausen-animáció lenne.
És hogy ez a karakter szabadon tombol.
És aztán persze, hogy Grogu képes legyen belépni,
hozva magával a szeretetet, és olyan irányba vigye az eseményeket,
ami talán meglepő, de szívet melengető.
Ezt nagyon jó megoldásnak éreztük.
Azt akartam sugallni, hogy az ereje lassan, finoman fejlődött ki.
Szóval meg lehet figyelni, hogy nem csukja be a szemét,
amikor éppen az erejét használja.
Nyitva van a szeme,
mintha csak szeretetet, nyugalmat és megértést árasztana a szörny felé.
Először használja úgy az Erőt, hogy nem csukja be a szemét.
Egészen a felvétel végéig
nem csukja be a szemét, amíg el nem altatja a rankort.
Mit tanult Luke-tól?
Ez nem arról szól, hogy képes legyen rombolni, hogy profi harcos legyen.
Ez egy egyszerűbb erő, amivel képes nyugtatni,
csillapítani mások őrjöngését, haragját, félelmét.
Grogu megnyugtatja őt,
és pontosan ezt jelenti az erő, és hogy mi az, jedinek lenni.
Ha a hős fejlődése áll a történet középpontjában,
az meghatározza a történet jellegét:
hogy törvényszerűen részese leszel valaminek, ami nálad erősebb.
Ezt jelenti a hős fogalma.
Hősnek lenni annyi, mint a saját, egyéni igényeinket zárójelbe tenni,
és valaminek a szolgálatába állni, ami túlmutat rajtunk.
És ez a bizonyos nagyobb dolog.
A mandalóri első évadában
a családalapítás és az árva örökbefogadása, az apává válás.
Vagy a Boba Fettben, miután Boba elvesztette a törzsét,
egy új törzs, egy új közösség alapítása, azzal a tudással, amit közben megszerzett.
Megváltozott, és talán mindig vissza tud térni a régi csapásra,
de most, hogy Fennec is mellette van,
és látja, hogy korábban mindketten hasonló helyzetben voltak,
szerintem sokkal inkább a család biztonságát keresi,
amit most már ő is ért,
de ami előtte teljesen idegen volt tőle.
Szóval ez is része az érzelmi fejlődésének.
Muszáj mindenkinek hajlongania?
Legalább nem lőnek rád.
Csak ez a két lehetőség van?
Ha te vagy a főnök, igen.
A Boba Fettben visszatértünk a kiindulóponthoz.
Például, hogy a kedvenc Star Wars karakteremmel, Bobával dolgoztunk.
Dolgozhattam és játszhattam ebben a világban, amit George Lucas felépített,
aki személyesen osztotta meg velem a jövő filmkészítésének titkait,
még a karrierem elején, aminek azt is köszönhetem, hogy most itt tartok.
Amikor bejárom ezt a stúdiót,
csodálatos embereket látok, akik azon dolgoztak, hogy ezek a karakterek
képernyőre kerüljenek, és ez sokat jelentett nekik.
Akartuk is, hogy ez fontos legyen
mindenkinek a csapatból.
Nagy, nagy megtiszteltetés, hogy elmondhatom:
befejeztük a Boba Fett könyve forgatását.
Gratulálok mindenkinek! Megcsináltuk!
Gratulálok! BOBA FETT KÖNYVE - Leforgattuk!
Azt hiszem, profi jedik dolgoztak ezen a sorozaton.
Nagyon jól jártunk velük.
Disney GALÉRIA STAR WARS: BOBA FETT KÖNYVE
A feliratot fordította: Széphelyi Juli